
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 62 

10 Μαρτίου 2016 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κήρυξη ως αναδασωτέας έκτασης εμβαδού 1.169,47 
τ.μ. στη θέση «Λιναρές» Μοχλούς Τ.Κ. Τουρλωτής 
στην περιφέρεια του Δήμου Σητείας Περιφερει¬ 
ακής Ενότητας Λασιθίου, λόγω εκχέρσωσης. 1 

Αρση της υπ’ αριθ. 2878/1993 (ΦΕΚ 1301/τ.Δ'/1993) 
απόφασης του Νομάρχη Δράμας βάση της οποί¬ 
ας κηρύχθηκε ως αναδασωτέα έκταση εμβαδού 
99,30186 στρ., στην θέση «Κρυψώνες», Τ.Κ. Μονα- 

στηρακίου, Δήμου Δράμας, Π.Ε. Δράμας. 2 

Κήρυξη ως αναδασωτέας έκτασης εμβαδού 13,148 
στρεμμάτων, που βρίσκεται στην θέση «Κυλί- 
στρια», Τοπικής Κοινότητας Αγαλιανής, Δημοτι¬ 
κής Ενότητας Αυλώνα, Δήμου Τριφυλίας, Νομού 


Μεσσηνίας. 3 

ΑΠΟΦΑΣΕΙ Σ 

Αριθμ. 549 (1) 


Κήρυξη ως αναδασωτέας έκτασης εμβαδού 1.169,47 τ.μ. 
στη θέση «Λιναρές» Μοχλούς Τ.Κ. Τουρλωτής στην 
περιφέρεια του Δήμου Σητείας Περιφερειακής Ενό¬ 
τητας Λασιθίου, λόγω εκχέρσωσης. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΚΡΗΤΗΣ 

Έχοντας υπόψη: 

1. Τις διατάξεις του άρθρου 24 παρ. 1 και 117 παρ. 3 
του Συντάγματος. 

2. Τις διατάξεις του Ν. 998/1979 «Περί προστασίας 
των δασών και δασικών εν γένει εκτάσεων της χώρας» 
(ΦΕΚ 289/1979/τ.Α') και ειδικότερα των άρθρων 38 παρ. 
1 και 41 παρ. 1, 3. 

3. Τις διατάξεις του Ν. 3208/2003 «Προστασία των δα¬ 
σικών οικοσυστημάτων, κατάρτιση δασολογίου, ρύθμιση 
εμπραγμάτων δικαιωμάτων επί δασών και δασικών εν 
γένει εκτάσεων και άλλες διατάξεις» (ΦΕΚ 303/τ.Α'/2003) 
και ειδικότερα την παρ. 15 άρθρου 1. 

4. Τις 160417/1180/8-7-1980 και 182447/3049/24-9-1980 
διαταγές του Υπουργείου Γεωργίας με τις οποίες δό¬ 
θηκαν οδηγίες στις Δασικές Υπηρεσίες για την κήρυξη 
εκτάσεων αναδασωτέων. 


5. Την με αριθμ. 204262/4545/23-11-2010 εγκύκλιο του 
Υπουργείου Περιβάλλοντος Ενέργειας και κλιματικής 
Αλλαγής «Οδηγίες εφαρμογής των παραγράφων 1 και 
2 του άρθρου 3 Νόμου 998/1979, όπως ισχύει» 

6. Το Ν. 2503/1997 «Διοίκηση, οργάνωση, στελέχωση 
της Περιφέρειας, ρύθμιση θεμάτων για την τοπική αυτο¬ 
διοίκηση και άλλες διατάξεις» (ΦΕΚ 107/τ.Α730-5-1997). 

7. Τις διατάξεις του Ν. 3200/1955 «Περί Διοικητικής 
Αποκέντρωσης» όπως τροποποιήθηκαν και συμπληρώ¬ 
θηκαν μεταγενέστερα με το Ν.δ. 532/1970». 

8. Το Ν. 3852/2010 «Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης- Πρόγραμμα 
Καλλικράτης», (ΦΕΚ 87/Α707-06-2010). 

9. Το Π.δ. 136/2010 περί «Οργανισμού Αποκεντρωμένης 
Διοίκησης Κρήτης» (ΦΕΚ 136/Α727-12-2010). 

10. Την αριθμ. 373/27-1-2011 απόφαση Γενικού Γραμμα- 
τέα Αποκεντρωμένης Διοίκησης Κρήτης: Παροχή εξου¬ 
σιοδότησης υπογραφής «Με εντολή Γ ενικού Γ ραμματέα» 
αποφάσεων, εγγράφων και άλλων Πράξεων, στους Γ ε¬ 
νικούς Διευθυντές, στους Προϊσταμένους Διευθύνσεων 
και Προϊσταμένους Τμημάτων και Γραφείων των Υπη¬ 
ρεσιών της Αποκεντρωμένη Διοίκησης Κρήτης (ΦΕΚ 
459/τ.Β723-3-2011). 

11. Την αριθμ. 263/12-9-2013 απόφαση του Γενικού 
Γραμματέα της Αποκεντρωμένης Διοίκησης Κρήτης 
«Ορισμός Αναπληρωτή Προϊσταμένου στη Γ ενική Διεύ¬ 
θυνση Δασών & Αγροτικών Υποθέσεων». 

12. Το Ν. 4061/2012 «Διαχείριση και προστασία ακινήτων 
Υπουργείου Αγροτικής Ανάπτυξης και Τροφίμων - Ρύθ¬ 
μιση εμπραγμάτων δικαιωμάτων και άλλες διατάξεις», 
(ΦΕΚ 66/Α722-03-2012) και ειδικότερα την παρ. 2 του 
άρθρου 26. 

13. Την αριθμ. 370/3-2-2016 εισήγηση της Δ/νσης Δα¬ 
σών Λασιθίου για κήρυξη ως αναδασωτέας της έκτασης, 
που αναφέρεται στο θέμα, της οποίας η βλάστηση κα¬ 
ταστράφηκε από παράνομη εκχέρσωση, αποφασίζουμε: 

Κηρύσσουμε ως αναδασωτέα με σκοπό την προστα¬ 
σία και την διατήρηση του δασικού χαρακτήρα της, 
ώστε να αποκλεισθεί η διάθεση αυτής για άλλο προο¬ 
ρισμό, και την επαναφορά με φυσική αναγέννηση της 
δασικής βλάστησης στην προ της αλλοίωσης κατάστα¬ 
ση, την έκταση εμβαδού 1.169,47 τ.μ. στη θέση «Λιναρές» 
Μοχλούς Τ.Κ. Τουρλωτής στην περιφέρεια του Δήμου 
Σητείας Περιφερειακής Ενότητας Λασιθίου, που απο¬ 
τελούσε ΔΑΣΙΚΗ έκταση (παρ. 2 άρθρου 3 Ν. 998/1979 

όπως ισχύει) που εμπίπτει στις κατηγορίες 1ε, 2β του 
άρθρου 4 Ν. 998/1979 και που προσδιορίζεται από τα 
στοιχεία: (1, 2,..., 6,1) στο με ημερομηνία 2-2-2016 συνημ¬ 
μένο τοπογραφικό διάγραμμα της Δασολόγου Ελένης 
Μαρούδη το οποίο έχει θεωρηθεί από το Δ/ντή Δασών 
Λαιθίου. 

Η έκταση έχει όρια: 

Βόρεια: Με έκταση καλυπτόμενη από δασική βλάστηση 
και έκταση αγρού. 

Νότια: Με έκταση καλυπτόμενη από δασική βλάστηση. 

Ανατολικά: Με εκτάσεις αγροτικής μορφής. 

Δυτικά: Με κοίτη ρέματος. 

όπως και στο συνημμένο διάγραμμα το οποίο αποτε¬ 
λεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα 
της Κυβερνήσεως σύμφωνα με το άρθρο 41 παρ. 1 
Ν. 998/1979. 


Κατά της απόφασης αυτής μπορεί να ασκηθεί προ¬ 
σφυγή στον αρμόδιο Υπουργό 1 εντός της αποκλειστικής 
προθεσμίας των τριάντα (30) ημερών από την ημέρα της 
πραγματικής κυκλοφορίας του ΦΕΚ 2 καθώς και αίτηση 
ακύρωσης 3 εντός εξήντα (60) ημερών από την επομένη 
της κοινοποίησής της, στο οικείο τριμελές διοικητικό 
Εφετείο 4 από οποιοδήποτε φυσικό ή νομικό πρόσωπο 
έχει έννομο συμφέρον στην έκταση αυτή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άγιος Νικόλαος, 22 Φεβρουάριου 2016 

Με εντολή Γενικού Γραμματέα 
Αποκεντρωμένης Διοίκησης 
Ο Αναπληρωτής Γ ενικός Διευθυντής Δασών 
και Αγροτικών Υποθέσεων 
ΑΝΑΣΤΑΣΙΟΣ ΙΩΑΝΝΟΥ 


1 Άρθρο 8, Ν. 3200/1955, «περί διοικητικής αποκέντρωσης», ΦΕΚ 97/Α'/1955 

2 ΣτΕ Ολομ. 2081/87, 5248/95 

3 αρ. 46, Π.δ. 18/9-1-1989, «Κωδικοποίηση διατάξεων και νόμων για το Συμβούλιο της Επικράτειας», ΦΕΚ 8/Α'/1989 

4 Από 1-1-2011, σύμφωνα με το άρθρο 47, παρ. 1, Ν. 3900/2010 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθμ. 7982 (2) 

Άρση της υπ’ αριθ. 2878/1993 (ΦΕΚ 1301/τ.Δ?1993) από¬ 
φασης του Νομάρχη Δράμας βάση της οποίας κη¬ 
ρύχθηκε ως αναδασωτέα έκταση εμβαδού 99,30186 
στρ., στην θέση «Κρυψώνες», Τ.Κ. Μοναστηρακίου, 
Δήμου Δράμας, Π.Ε. Δράμας. 

Ο ΑΣΚΩΝ ΚΑΘΗΚΟΝΤΑ ΓΕΝΙΚΟΥ ΓΡΑΜΜΑΤΕΑ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

α) Των άρθρων 24 παρ.1 και 117 παρ.3 του Συντάγματος 
της Χώρας, 

β) της παρ. 1 του αρθρ. 41 και των παρ. 3 και 4 του 
αρθρ. 44 του Ν. 998/1979 (Α' 289) «Περί προστασίας 
των δασών και δασικών εν γένει εκτάσεων της χώρας», 
όπως σήμερα ισχύει, 

γ) του Ν. 3852/2010 (Α'87) «περί Νέας Αρχιτεκτονικής 
της Αυτοδιοίκησης και της Αποκεντρωμένης Διοίκησης- 
Πρόγραμμα Καλλικράτης», 

δ) Τις διατάξεις του Ν. 2690/1999 (Α' 45) «Κύρωση του 
Κώδικα Διοικητικής Διαδικασίας και άλλες διατάξεις», 

ε) Του αρθρ. 56 του Ν. 4257/2014 (Α' 93) «Επείγουσες 
ρυθμίσεις αρμοδιότητας Υπουργείου Εσωτερικών», 

στ) του Π.δ. 142/2010 (Β' 235) «Οργανισμός της Αποκε¬ 
ντρωμένης Διοίκησης Μακεδονίας-Θράκης», 

ζ) Την πράξη 4/6-2-2015 του υπουργικού συμβουλίου 
(Α' 24) «Αποδοχή παραιτήσεων των Γ ενικών Γ ραμματέων 
των Αποκεντρωμένων Διοικήσεων της Χώρας». 

2. Την αριθμ. οικ. 99386/6-11-2014 (Β' 3105) απόφαση 
του Γ εν. Γ ραμματέα Αποκεντρωμένης Διοίκησης Μακε¬ 
δονίας-Θράκης για την εξουσιοδότηση προς υπογραφή 
«Με εντολή Γ ενικού Γ ραμματέα». 

3. Τις υπ’ αριθ. 160417/1180/8-7-1980 και 182447/3049/ 
24-9-1980 εγκύκλιες διαταγές του Υπουργείου Γεωργίας 
«περί οδηγιών για τις αναδασωτέες εκτάσεις». 

4. Την με αριθ. 13197/17-2-2015 Δ/γή της Γ.Δ.Δ. και Α.Υ. 
με θέμα «Άρση απόφασης αναδάσωσης», σε συνδυασμό 
με την 117080/6353/13-11 -2014 Δ/γή του ΥΠΕΚΑ για το 
ίδιο θέμα. 


5. Την υπ’ αριθ. 2878/1993 (Δ'1301) απόφαση του Νομάρ¬ 
χη Δράμας, βάση της οποίας κηρύχθηκε ως αναδασω¬ 
τέα έκταση εμβαδού 99,30186 στρ., στην θέση «Κρυψώ¬ 
νες», Τ.Κ. Μοναστηρακίου, Δήμου Δράμας, Π.Ε. Δράμας. 

6. Το με αριθ. 18327/6-3-2015 έγγραφο της Γ.Δ.Δ. & 
Α.Υ. με τα οποίο μας διαβιβάστηκε η από 6-3-2015 αί¬ 
τηση της εταιρείας «ΔΕΡΜΕΝΤΖΗ ΠΑΝΤΕΛΗ - ΜΑΡΜΑ¬ 
ΡΑ ΠΗΓΩΝ ΑΒΕΕ» για την άρση της αναφορικά με το 
αντικείμενο του θέματος κηρυγμένης ως αναδασωτέας 
έκτασης. 

7. Την υπ’ αριθ. 7240/9-6-2015 εισήγηση - αναφορά του 
Δασαρχείου Δράμας περί άρσης της εν προκειμένω 
κηρυγμένης αναδασωτέας έκτασης. 

8. Την σύμφωνη γνώμη της Υπηρεσίας αναφορικά με 
το περιεχόμενο της υπ’ αριθ. 7240/9-6-2015 εισήγησης - 
αναφοράς του Δασαρχείου Δράμας, αποφασίζουμε: 

Αίρουμε, την υπ’ αριθ. 2878/1993 (Δ'1301) απόφαση 
του Νομάρχη Δράμας, βάση της οποίας κηρύχθηκε 
ως αναδασωτέα έκταση εμβαδού 99,30186 στρ., στην 
θέση «Κρυψώνες», Τ.Κ. Μοναστηρακίου, Δήμου Δράμας, 
Π.Ε. Δράμας, όπως αυτή απεικονίζεται στο συνημμένο 
τοπογραφικό διάγραμμα του Αγρονόμου Τοπογράφου 
Μηχανικού Νικολάου Θεόδωρου κλίμακας 1:5000. 

Σύμφωνα με τις διατάξεις του άρθρου 44 του 
Ν. 998/1979 όπως τροποποιήθηκε βάσει των διατάξεων 
του άρθρου 35 του Ν. 4280/2014 και σήμερα ισχύει, έχει 
πραγματοποιηθεί επαναφορά της καταστραφείσας δα¬ 
σικής βλάστησης στην εν λόγω έκταση με οικολογικά 
χαρακτηριστικά επαρκή για την υπαγωγή της στην παρ. 
2 του άρθρου 3 του Ν. 998/1979. 

Συνημμένα: 1. Τοπογραφικό διάγραμμα της έκτασης 
εμβαδού 99,30186 στρ., κλίμακας 1:5000 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Δράμα, 30 Δεκεμβρίου 2015 

Ο Ασκών καθήκοντα Γ ενικού Γ ραμματέα 
Αποκεντρωμένης Διοίκησης 

ΝΙΚΗΤΑΣ ΦΡΑΓΚΙΣΚΑΚΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθμ. 10920/303 (3) 

Κήρυξη ως αναδασωτέας έκτασης εμβαδού 13,148 
στρεμμάτων, που βρίσκεται στην θέση «Κυλίστρια», 
Τοπικής Κοινότητας Αγαλιανής, Δημοτικής Ενότη¬ 
τας Αυλώνα, Δήμου Τριφυλίας, Νομού Μεσσηνίας. 

Ο ΑΣΚΩΝ ΚΑΘΗΚΟΝΤΑ ΓΕΝΙΚΟΥ ΓΡΑΜΜΑΤΕΑ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΠΕΛΟΠΟΝΝΗΣΟΥ, 
ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ 

Έχοντας υπόψη: 

1. Τις δ/ξεις των αρ. 24 παρ. 1 και 117 παρ. 3 του Συ¬ 
ντάγματος. 

2. Τις δ/ξεις «του άρθρου 90 του Κώδικα Νομοθεσίας 
για την Κυβέρνηση και τα Κυβερνητικά όργανα» (Π.δ. 
63/2005, ΦΕΚ 98Α72005). 

3. Τις δ/ξεις του Ν. 3852/2010 «Νέα Αρχιτεκτονική της 
Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης». 

4. Τις δ/ξεις του Π.δ. 139/2010 «Οργανισμός της Αποκε¬ 
ντρωμένης Διοίκησης Πελοποννήσου, Δυτικής Ελλάδας 
και Ιονίου». 

5. Τις δ/ξεις του Ν. 3208/2003 «Προστασία των Δασικών 
οικοσυστημάτων κ.λπ.». 

6. Τις δ/ξεις του Ν. 998/1979 «περί προστασίας των 
δασών κλπ.» και ειδικότερα του άρθρου 41 παρ. 1 και 
του άρθρου 38 παρ. 1. 

7. Τις δ/γές του Υπουργείου Γεωργίας: 

α) 160417/1180/8-7-1980 β) 182447/3049/24-9-1980. 

8. Την αριθμ. 221525/4195/21-09-11 Δ/γη του Υ.ΠΕ.Κ.Α. 

9. Τις διατάξεις του άρθρου 56 του Ν. 4257/2014 (ΦΕΚ 
93/τ.Α'/14-4-2014), «Επείγουσες ρυθμίσεις αρμοδιότητας 
Υπουργείου Εσωτερικών». 

10. Την αρ. 4/6-2-2015 (ΦΕΚ 24/τ.Α76-2-2015) πράξη του 
Υπουργικού Συμβουλίου, περί αποδοχής παραιτήσεων 
των Γενικών Γραμματέων των Αποκεντρωμένων Διοι¬ 
κήσεων της Χώρας. 

11. Την αριθμ. 4322/24-12-2015 πρόταση του Δασαρ¬ 
χείου Κυπαρισσίας περί κηρύξεως αναδασωτέας, της 
αναφερομένης στο θέμα έκτασης, αποφασίζουμε: 


Κηρύσσουμε ως αναδασωτέα έκταση δημόσιο δάσος, 
το οποίο καταστράφηκε από πυρκαγιά, την 13-4-2015, 
με σκοπό την προστασία για την επαναδημιουργία της 
βλάστησης, εμβαδού δέκα τριών στρεμμάτων και εκατόν 
σαράντα οκτώ τετραγωνικών μέτρων (13,148 στρεμ.), που 
βρίσκεται στην θέση «Κυλίστρια», Τοπικής Κοινότητας 
Αγαλιανής, Δημοτικής Ενότητας Αυλώνα, Δήμου Τριφυ- 
λίας, Νομού Μεσσηνίας, προσδιορίζεται από τα σημεία: 
1, 2, 3,., 25, 26,1 και έχει όρια: 

Ανατολικά: Με δημόσιο δάσος. 

Δυτικά: Με παράνομα εκχερσωθέν δημόσιο δάσος 
από Κων/νο Γεωργουλή και με δημόσιο δάσος. 

Βόρεια: Με δημόσιο δάσος. 

Νότια: Με δημόσιο δάσος. 

Όπως περιγράφονται στην από 05-06-2015 έκθεση 
αυτοψίας της Δασοπόνου του Δασαρχείου Κυπαρισσίας 
Ευγενίας Αλεξανδροπούλου και εμφανίζονται στο από 
04-06-2015 συνημμένο τοπογραφικό διάγραμμα κλίμα¬ 
κας 1:1500 της ιδίας. Προβλέπεται φυσική αναγέννηση 
της δασικής βλάστησης που καταστράφηκε. 

Ασκηση αίτησης ακύρωσης κατά αυτής γίνεται ενώπι¬ 
ον του (οικείου) Τριμελούς Διοικητικού Εφετείου εντός 
εξήντα ημερών από την επομένη της δημοσίευσης ή 
της κοινοποίησής της. 

Από την εφαρμογή των κανονιστικών διατάξεων της 
απόφασης αυτής δεν προκαλείται δαπάνη σε βάρος 
του κρατικού προϋπολογισμού σύμφωνα με το «άρθρο 
90 του Κώδικα Νομοθεσίας για την Κυβέρνηση και τα 
Κυβερνητικά όργανα» (Π.δ. 63/2005, ΦΕΚ 98Α72005). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 29 Φεβρουάριου 2016 

Ο Ασκών καθήκοντα Γ ενικού Γ ραμματέα 
Αποκεντρωμένης Διοίκησης 
ΔΙΟΝΥΣΙΟΣ ΠΑΝΑΓΙΩΤΟΠΟΥΛΟΣ 

Για τεχνικούς λόγους στο σχεδιάγραμμα, 
από το ηλεκτρονικό αρχείο, έγινε 
σμίκρυνση κατά ποσοστό 81% 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Το Εθνικό Τυπογραφείο είναι δημόσια υπηρεσία η οποία υπάγεται στο Υπουργείο Εσωτερικών και 
Διοικητικής Ανασυγκρότησης, με κύρια αποστολή την έντυπη και ηλεκτρονική έκδοση, εκτύπωση, 
διαχείριση και κυκλοφορία των φύλλων της Εφημερίδας της Κυβερνήσεως (ΦΕΚ) και την κάλυψη των 
εκτυπωτικών αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των τευχών ΦΕΚ καθώς και διάφορες πληροφορίες που σχετίζονται με τα 
δημοσιεύματα σε αυτά, διατίθενται δωρεάν από την ιστοσελίδα νννννν.θΐ. 91 ·. Για τα ΦΕΚ που δεν έχουν 
καταχωρισθεί στην ιστοσελίδα του Εθνικού Τυπογραφείου δίνεται η δυνατότητα δωρεάν αποστολής με 
ηλεκτρονικό ταχυδρομείο κατόπιν αίτησης που υποβάλλεται με τη συμπλήρωση ειδικής φόρμας στην 
ιστοσελίδα του Εθνικού Τυπογραφείου. 

Η έντυπη μορφή των τευχών ΦΕΚ διατίθεται για μεμονωμένα φύλλα με το ανάλογο κόστος από το 
τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα ΚΕΠ ενώ για 
ετήσια κυκλοφορία τευχών ΦΕΚ η διάθεση γίνεται υπό μορφή συνδρομής από το τμήμα Συνδρομητών. 

Πληροφορίες σχετικά με την αποστολή/κατάθεση εγγράφων προς δημοσίευση, την διαθεσιμότητα 
των τευχών και τους ισχύοντες τιμοκαταλόγους για όλες τις υπηρεσίες θα βρείτε στην ιστοσελίδα. 
Επίσης στην ιστοσελίδα μπορείτε να αναζητήσετε πληροφορίες σχετικά με την πορεία δημοσίευσης 
των εγγράφων, εφόσον γνωρίζετε τον Κωδικό Αριθμό Δημοσιεύματος (ΚΑΔ). 

Περισσότερες πληροφορίες για δημοσιεύματα και λοιπά θέματα, μπορείτε να αναζητήσετε από το 
Τμήμα Πληροφοριών καθώς και από το τηλεφωνικό κέντρο του Εθνικού Τυπογραφείου. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημ οσίου και των φορέων του 

Το Εθνικό Τυπογραφείο μετά από σχετικό αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους αλληλο¬ 
γραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΜΕ ΤΟ ΤΑΧΥΔΡΟΜΕΙΟ, ΤΟ ΤΗΛΕΦΩΝΟ κ.λπ. 

Ταχυδρομική Διεύθυνση: Καποδιστρίου 34, τ.κ. 10432, Αθήνα. 

ΤΗΛΕΦΩΝΙΚΟ ΚΕΝΤΡΟ: 210 5279000 - ίθχ: 210 5279054 
Ωράριο λειτουργίας για το κοινό: Δευτέρα ως Παρασκευή: 8:00 -13:30 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 

Τμήμα Πωλήσεων: (Ισόγειο, τηλ. 210 5279178 - 180) 

Τμήμα Συνδρομητών: (Ημιόροφος, τηλ. 210 5279136) 

Τμήμα Πληροφοριών: (Ισόγειο, Γραφείο 3 και τηλεφωνικό κέντρο 210 5279000) 

Τμήμα Α1 Παραλαβής ΔημοσιευτέαςΎλης: (Ισόγειο, τηλ. 210 5279167, 210 5279139) 

2. ΜΕ ΗΛΕΚΤΡΟΝΙΚΟ ΤΡΟΠΟ 

Ιστοσελίδα: νννννν.βΐ.91· 

Πληροφορίες σχετικά με την λειτουργία της ιστοσελίδας: ΗβΙροΙθ8Κ.6ΐ@6ΐ.9Γ 
Αποστολή ψηφιακά υπογεγραμμένων εγγράφων προς δημοσίευση στο ΦΕΚ: \η/βόιτια3ΐβι·.θΙ@β1.9Γ 
Πληροφορίες για γενικό πρωτόκολλο και αλληλογραφία: 9ΐ·3ηιπιαΙβΪ3@β1.9Γ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 79 054 
ΗΛΕΚΤΡΟΝΙΚΗ ΔΙΕΥΘΥΝΣΗ: Ριΐΐρ://νννννν·0ΐ.αΓ - ί-ιπίίΙ: ννβί)ΠΊ35ΐ£Γ.βΐ(ά>0ΐ.αΓ 
































